

Ceglédi Közös Önkormányzati Hivatal

Jegyzőjétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

# 

# Kőröstetétlen Község Képviselő-testületének

# 2023. október 31-ei ülésére

**TÁJÉKOZTATÓ 2023. ÉV III. NEGYEDÉV ADÓBEVÉTELEIRŐL ÉS A 2024. ÉVI HELYI ADÓPOLITIKA ELŐKÉSZÍTÉSÉRŐL**

Kőröstetétlen Község adóbevételei az előirányzat teljesítésében a 2023. év harmadik negyedév zárását követően összességében 86,35 %-os bevételi szintet mutatnak. Az ingatlanokat érintő adónemekben, az építményadóban és a magánszemélyek kommunális adója tekintetében a befolyt adóbevétel összegek a tervezetnek megfelelően alakultak, illetve az előző két év bevételi adatait figyelembe véve emelkedő tendenciát mutatnak, elsősorban az adózók által a jogszabályoknak megfelelően teljesített adókötelezettségeknek köszönhetően.

A helyi iparűzési adónemben, előző év azonos időszakához képest, ugyan magasabb bevételt értünk el, de a meghatározott előirányzat összeget még nem éri el. Ennek oka, hogy a veszélyhelyzet alatt az adónemben bevezetett fizetési kedvezmények igénybevétele (1 % adó mérték, 50 %-os előleg fizetés), az egyes ágazati adózók árbevétel csökkenése kihatással van 2022. évi bevallásokban rögzítettekre, azok a teljes 2023. adóévben realizálódnak.

Jelenleg a harmadik negyedéves zárást követően 85,37 %-os teljesítés valósult meg, 41 829 988 Ft bevételi összegben.

A nyilvántartott közel 4,8 millió forint hátralékokat az Adóhatóság végrehajtási eljárások megindításával igyekszik csökkenteni, ezzel együtt a bevételeket növelni.

|  |  |  |  |  |  |  |  |
| --- | --- | --- | --- | --- | --- | --- | --- |
| **Kőröstetétlen Község helyi adó bevételeinek alakulása 2023. évben (Ft)** | | | | | | | |
|
| ***Adónem*** | **2023. I. n.év teljesítés** | **2023. II. n.év teljesítés** | **2023. I fél évi telj. Összesen** | **2023. III. n.év teljesítés** | **2023. IV. n.év teljesítés** | **Teljesült adóbevétel 2023. évben** | **2023. évi előirányzat** |
| **Helyi iparűzési adó** | **20 751 710** | **2 518 385** | **23 270 095** | **18 559 893** | **-** | **41 829 988** | **49 000 000** |
| **Építményadó** | **1 096 483** | **0** | **1 096 483** | **1 096 484** | **-** | **2 192 967** | **2 150 000** |
| **Kommunális adó** | **401 560** | **64 787** | **466 347** | **404 976** | **-** | **871 323** | **900 000** |
| **Pótlék, bírság** | **73 147** | **0** | **73 147** | **100 798** | **-** | **173 945** | **200 000** |
| **Talajterhelés** | **44 400** | **0** | **44 400** | **7 476** | **-** | **51 876** | **-** |
| **Helyi adók összesen:** | **22 367 300** | **2 583 172** | **24 950 472** | **20 169 627** | **-** | **45 120 099** | **52 250 000** |

|  |  |  |  |  |  |
| --- | --- | --- | --- | --- | --- |
| **Kőröstetétlen Község helyi adó bevételeinek összehasonlítása az elmúlt évekre** | | | | | |
|
| **Adónem** | **2021. I-III. n.év teljesítés** | **2022. I-III. n.év teljesítés** | **2023. I-III. n.év teljesítés** | **2023. évi előirányzat** | **2023. évi előirányzat teljesülése** |
| **Helyi iparűzési adó** | **58 926 100** | **38 288 543** | **41 829 988** | **49 000 000** | **85,37%** |
| **Építményadó** | **2 117 157** | **2 177 805** | **2 192 967** | **2 150 000** | **102,00%** |
| **Kommunális adó** | **771 073** | **839 587** | **871 323** | **900 000** | **96,81%** |
| **Pótlék, bírság** | **121 368** | **81 180** | **173 945** | **200 000** | **86,97%** |
| **Talajterhelés** | **237 318** | **51 600** | **51 876** | **-** | **-** |
| **Bevételek összesen:** | **62 173 016** | **41 438 715** | **45 120 099** | **52 250 000** | **86,35%** |

A költségvetés előkészítésének egyik alapvető fázisa a következő évre vonatkozó helyi adópolitikai döntések meghozatala, **a helyi adó rendeletek – adómértékek – felülvizsgálata**. A helyi adókról szóló 1990. évi C. törvény (a továbbiakban: Htv.) a települési önkormányzatok számára lehetőséget ad a helyi adóztatási jog gyakorlására, a helyi adópolitika kialakítására.

A törvény általi felhatalmazás alapján az Önkormányzatoknak lehetősége van az adómértékek emelésére a ***Htv-ben* meghatározott törvényi felső mérték és a valorizáció együttes meghatározása alapján alkalmazható adómaximumokig.** A Pénzügyminisztérium minden év november hónapjában határozza meg a következő év adómaximumát. A 2023. évi adómaximumokat az alábbi táblázat mutatja.

|  |  |
| --- | --- |
| **Adónem:** | **Htv. szerinti felső érték Adómaximum** |
| **Építményadó** (épület, épületrész után): | **1100 Ft/m2 2190,9 Ft/m2** |
| **Telekadó:** | **200 Ft/m2 398,3 Ft/m2** |
| **Magánszemély kommunális adója:** | **17.000 Ft/adótárgy 33.859,6 Ft/adótárgy** |
| **Idegenforgalmi adó** (tartózkodási idő után): | **300 Ft/ v.éj. 597,5 Ft/fő/v.éj.** |

**Kőröstetétlenen bevezetett és működtetett helyi adók és az adómértékek az alábbiak szerint alkalmazandók, amely tájékoztatásul szolgál az adóbevételek esetleges tervezhetőségéhez.**

1. ***Az* *építményadó***

*Az építményadóról szóló 21/2014. (XI. 26.) jelenleg hatályos önkormányzati rendelet* szerint az **adó mértéke 2020. október 03. óta 1.083 Ft/m².**

**Az adónem jelenleg 3 adózót érint, összesen 2024,9 m2 adóalappal. Ez 2.192.967 Ft előírást jelent.**

1. ***Magánszemélyek kommunális adója***

*A magánszemélyek kommunális adójáról szóló 13/2014. (XI. 26.) jelenleg hatályos önkormányzati rendelet* **alapján 2019.01.01. napjától az adó mértéke 3.000 Ft/év az önkormányzat illetékességi területén a** magánszemély tulajdonában lévő lakás, lakásbérleti jog.

A rendelet értelmében a 70. életévet betöltött egyedülálló személy, illetve azok a házas, vagy élettársi kapcsolatban élő személyek, akik az adóévet megelőző évben mindketten betöltötték a 80. életévüket, 50 %-os adókedvezményben részesülnek.

A magánszemélyek kommunális adója esetében 326 adózott adótárgy szerepel a nyilvántartásunkban, ami **894.326 Ft előírást** jelentett 2023. évben, 37 kedvezményes adózót is figyelembe véve.

1. ***Telekadó***

*A telekadóról szóló 12/2014. (XI. 26.) jelenleg hatályos önkormányzati rendelet* **alapján 2019.01.01. napjától az adó mértéke 240 Ft/év az önkormányzat illetékességi területén lévő telek. Az adónemben több éve adatbejelentés nem történt, így előírás sem történt adózó részére.**

1. ***A helyi iparűzési adó***

A Htv. -ben meghatározott és a *14/2014. (XI.26.) számú a helyi iparűzési adóról* szóló rendeletben is rögzített **2 %-os törvényi maximum mérték van érvényben**. A veszélyhelyzet alatt bevezetett adófizetési könnyítések hatályon kívül helyeződtek. A 2023-as bevételi összegre még ugyan hatással van a kedvezményes időszak (2022. adó év alapján 2023-ban fizetendő adó még 1 %.), de a 2023. évi márciusi és szeptemberi adóelőlegek teljes összegek. A 2023. adó évből származóan, már a teljes adóbevétel illeti meg az önkormányzatokat. Ez azt jelenti, hogy a 2024. évben növekedhet az iparűzési adóból származó bevétel.

1. ***Talajterhelési díj***

Jelenleg a módosításokkal egységes szerkezetben a *10/2013. (XI.27.) számú a talajterhelési díjról szóló rendelet* van hatályban, amely teljeskörűen szabályozza az ezzel kapcsolatos rendelkezéseket. 2022. évre vonatkozóan 9 kibocsátó vízfogyasztását küldte meg az adóhatóságnak a szolgáltató.

Magyarország gazdasági stabilitásáról szóló 2011. évi CXCIV. törvény 32. §-a rögzíti az adójogszabályok elfogadásával kapcsolatos időbeli korlátokat. Ennek alapján fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

Erre tekintettel, ha a Képviselő-testület módosítja az Önkormányzat adórendeleteit és 2024. január 1-től kívánja hatályba léptetni, akkor azt legkésőbb 2023. december 1-jén ki kell hirdetni, így azt a soron következő testületi-ülésen tárgyalni szükséges.

# Kérem a tisztelt Képviselő-testülettől jelen tájékoztatásom elolvasást és elfogadását, esetleges javaslatok, észrevételek megtételét.

Cegléd, 2023. október 20.

Dr. Diósgyőri Gitta Mádi Csaba

címzetes főjegyző Adóhatósági Iroda

irodavezető