

Óvodavezetői beszámoló

a Ceglédi Református Általános Iskola és Óvoda

Óvodai Intézményegységének életéről

a 2022/2023-as nevelési évben

Készítette: Almádiné Rózsa Krisztina s.k.

óvodavezető

Cegléd, 2023. 08. 31.

# Tartalom

[Tartalom 2](#_Toc517440008)

[1. Statisztikai adatok az intézmény óvodásairól 3](#_Toc517440010)

[1.1 Összesített létszámadatok 3](#_Toc517440011)

[1.2 Egyéb statisztikai adatok az óvodásainkról 3](#_Toc517440012)

[1.3 Óvodásaink beiskolázása, beóvodázás 4](#_Toc517440013)

[2. Humán erőforrás 5](#_Toc517440014)

[2.1 Az óvodavezetés 5](#_Toc517440015)

[2.2 Óvodapedagógusok 6](#_Toc517440016)

[2.3 Pedagógus továbbképzések 7](#_Toc517440017)

[2.4 A pedagógiai munkát segítő kollégák, gazdasági és technikai munkatársak 7](#_Toc517440018)

3. Hitélet a tagóvodákban…………………………………………………………………………………………………………………..8

4.Tehetséggondozás…………………………………………………………………………………………………………………………..8

5.Belső Önértékelési Munkaközösség…………………………………………………………………………………………………9

6.Adminisztráció…………………………………………………………………………………………………………………………………9

[7. Főbb események az elmúlt tanévből 9](#_Toc517440019)

[Az óvodák életéről 9](#_Toc517440020)

8.Gazdasági és műszaki-technikai kérdések, változások……………………………………………….11

[9. Zárószó 11](#_Toc517440022)

# 1. Statisztikai adatok az intézmény óvodásairól

## 1.1 Összesített létszámadatok

|  |  |  |
| --- | --- | --- |
| **Tanulók, gyermekek száma** | 2022.10.01. | **2023.06.15.** |
| a ceglédi anyaintézményben |  |  |
| a kőröstetétleni tagiskolában |  |  |
| a Posta u. tagóvodában | 92 | **92** |
| a Báthori u. tagóvodában | 88 | **88** |
| a kőröstetétleni tagóvodában | 44 | **44** |
| **Óvodás Összesen** | **224** | **224** |

## 1.2 Egyéb statisztikai adatok az óvodásainkról

A következő táblázatban a felekezeti összetétel látható, valamint a bejárók, hátrányos helyzetű, BTMN-es és sajátos nevelési igényű gyermekek száma.

|  |  |  |  |  |  |  |  |
| --- | --- | --- | --- | --- | --- | --- | --- |
| **Tagóvoda** | **Református** | **Katolikus** | **Bejáró** | **HH** | **HHH** | **BTMN** | **SNI** |
| **Báthori u.**  **Óvoda** | **81** (92%) | 7 (8%) | 4 (5%) | 0 | 2 (2%) | 3 (3%) | 1 |
| **Posta u.**  **Óvoda** | **63** (68%) | 29 (32%) | 9 (10%) | 5 (5%) | 5 (5%) | 8 (9%) | 1 |
| **Kőröstetétleni**  **Óvoda** | **19** (43%) | 25 (57%) | 27 (61%) | 0 | 1 (2%) | 7 16%) | 0 |
| **Összesen** | **163 (73%)** | **61 (27%)** | **40 (18%)** | **5 (2%)** | **8 (4%)** | **18 (8%)** | **2 (1%)** |

A korábbi évekhez képest tovább nőtt a református felekezetű gyermekek száma mindhárom tagóvodában. A bejáró óvodások létszáma a Posta utcai tagóvodában emelkedett, így összességében a 18% magas arány. Csökkent viszont a hátrányos, halmozottan hátrányos gyermekek száma, valamint a BTMN és SNI létszám.

Az étkezésre ill. az étkezés támogatására vonatkozó statisztikai adatok:

|  |  |  |  |  |
| --- | --- | --- | --- | --- |
| **Tagóvoda** | **Fizetős** | **Normatív kedvezményt igénybevevő** | **Gyvk-s** | **Nem**  **étkező** |
| **Báthori u.**  **Óvoda** | 13 (15%) | 72 ( 82 %) | 1 (1%) | 3 |
| **Posta u.**  **Óvoda** | 10 (11%) | 80 (87%) | 7 (8%) | 2 |
| **Kőröstetétleni**  **Óvoda** | 6 (14%) | 37 (84%) | 5 (11%) | 1 |
| **Összesen** | **29 (13%)** | **189 (87%)** | **13 (6%)** | **6 (3%)** |

A táblázatból kiolvasható, hogy növekszik a nem étkező gyerekek száma. Ez a különböző ételallergiák következménye.

## 1.3 Óvodásaink beiskolázása, beóvodázás

A következő táblázatból kiolvasható, hogy a nevelési év végén hány gyermek megy tovább iskolába, illetve, hogy hány gyermek kezdi meg az óvodát a mi intézményünkben

2023 szeptemberétől.

**Valamennyi férőhelyünket feltöltöttük.**

A Báthori utcai óvodánkban 17 gyermek került elutasításra férőhely hiányában, a Posta utcán pedig 16 fő. **Kőröstetétlenen minden jelentkezőt felvettünk, ezért egy új csoport elindítása szükséges szeptembertől.**

Az adatokból jól látszik, hogy továbbra is nagy az érdeklődés a Báthori utcai tagóvoda iránt és jelentősen megnőtt az érdeklődés a Posta utca és Kőröstetétlen esetében. Összehasonlítás képpen a Posta utcán az előző évben 3 fő elutasítása történt, most 16 gyermeket nem tudtunk elhelyezni.

|  |  |  |
| --- | --- | --- |
| **Tagóvoda** | **Iskolába menő, elballagott gyermekek száma** | **Óvodáinkba felvett gyerekek száma** |
|
|
| **Báthori u.**  **Óvoda** | 35 | 35 |
| **Posta u.**  **Óvoda** | 29 | 31 |
| **Kőröstetétleni**  **Óvoda** | 8 | 20 |
| **Összesen** | **72** | **86** |

Az alábbi táblázatban látható, hogy az elballagott gyermekek mely iskolákba nyertek felvételt

|  |  |  |  |  |  |
| --- | --- | --- | --- | --- | --- |
| **Tagóvoda** | **Református Általános Iskola**  **és Óvoda** | **Szent Kereszt**  **Katolikus Ált. Iskola** | **Táncsics Mihály**  **Ált. Iskola** | **Várkonyi István**  **Ált. Iskola** | **Egyéb** |
| **Báthori u.  Óvoda** | **22** (63 %) | 6 | 6 | 1 |  |
| **Posta u.  Óvoda** | **15** (52%) | 7 | 5 | 2 |  |
| **Kőröstetétleni Óvoda** | **8 (100%)** | - | - | - |  |
| **Összesen:** | **45 (63%)** | **13** | **11** | **3** |  |

Ebben a nevelési évben kiemelkedően magas a saját iskolánkba beiratkozott gyermekek száma. A 45 %-os arány nagyon örömteli.

# 2. Humán erőforrás

## 2.1 Az óvodavezetés

**Tagóvodavezetők:**

**A Posta utcai tagóvoda vezetője, Tóbi Zsoltné Edina beszámolója a mellékletben olvasható.** Megvalósult óvodai programjaik élménydúsak voltak és a nevelőtestület összefogásában zajlottak. Vezetői munkájában nagy segítséget jelentett **Dobozi Ildikó** óvodatitkár és **Gábor Anita** pedagógiai asszisztens.

**A Báthori utcai tagóvodában Sütő Lilla** betegség miatt hosszabb ideig volt távol. A nevelők hiányzásai miatti munkaszervezést megkönnyítette, hogy ebben a nevelési évben két pedagógiai asszisztensel dolgozhattak. **Dobozi Ildikó**, **Kollárné Gigor Brigitta** és **Tóth Nóra** pedagógiai asszisztens kiválóan segítették a munkáját. Tagóvoda-vezetői **beszámoló a** **mellékletben o**lvasható.

**A Kőröstetétleni tagóvodában Mádiné Kocsi Ildikó** sikeresen szervezte meg a munkavégzést a kollégák megbetegedései idején. Programjaik, rendezvényeik színesek, változatosak voltak, a gyerekek számára örömet okoztak. Az óvoda dekorációja mindig esztétikus. A szervezési feladatok alaposabb átgondolása, a feladatok delegálása továbbra is feladat Ildikó számára. Adminisztrációs feladatai elvégzésében **Göncöl Szilvia** pedagógiai asszisztens segíti. **Beszámoló a mellékletben.**

**Óvodavezető:**

* **Almádiné Rózsa Krisztina** kezdeményezésére létrejöttaz egyházi óvodák vezetőinek munkaközössége, a KERÓ. Havonta tartjuk megbeszéléseinket, melynek egyik eredménye az a megállapodás, mely az ügyeleti rendszert tartalmazza. Ennek értelmében, a Tavaszi szünetben az Evangélikus Óvoda tartott ügyeletet, segítve ezzel a takarékoskodás megvalósulását.
* A Szülői értekezleteken tájékoztattam a szülőket a tagóvodákat érintő legfontosabb döntésekről, változásokról.
* A MÁK ellenőrzéshez szükséges dokumentációt az óvodatitkár segítségével előkészítettem.
* ŐSZI Szakmai napot szerveztem.
* Részt vettem városi-, ill. települési ünnepségeken, rendezvényeken, testületi üléseken.
* Betegség miatt távol lévő kollégáimat helyettesítettem.
* Segítettem a szülőket az OH kérelmek benyújtásában gyermekük még egy évig történő óvodai nevelése érdekében.
* Az orvosi igazolások megszüntetésével kapcsolatos egyeztetéseken vettem részt.
* Félévi értekezleten a Hitéleti ötlettár létrehozását kezdeményeztem.
* Foglalkozásokat, Nyílt-napokat látogattam.
* Intézményi delegáltként, ill. érintettként részt vettem tanfelügyeleti ellenőrzéseken.
* Virágvasárnapi Istentiszteleti alkalmat szerveztem.
* A tagóvoda-vezetőkkel felváltva bonyolítottam az óvodai beíratást.
* Segítettem és értékeltem Somogyi Regina portfólióját, a Ped.1. fokozat megszerzését.
* Sportfesztivált szerveztem.
* Helyettesítettem a Református Esten.
* Dolgozói kirándulást szerveztem Esztergomba.
* Részt vettem értekezleteken, megbeszéléseken az információáramlás biztosítása érdekében.
* Vezetőtársaimmal együtt törekedtünk arra, hogy a tagintézményekben a dolgozók, a szülők, és a partnerek minden információt időben megkapjanak! (hirdetmények, kiírások, e-mail, telefon) A nevelési évzáró értekezleten a munkatársak úgy értékelték, hogy a massanger üzenetekben átadott információ a legeredményesebb és leggyorsabb módja annak, hogy tájékoztatást kapjanak. A nevelőmunkát segítők igénylik továbbá a különböző rendezvények, óvodai események előtti személyes megbeszélést, a feladatok pontosítását.

2.2 Óvodapedagógusok

**A három tagóvodában, 10 csoportban, 20 óvodapedagógus és 16 nevelőmunkát segítő munkatárs foglakozik a 224 kisgyermekkel.**

Az óvónőket és a szülőket **óvodapszichológus** segíti. **Ócsainé Velisek Gabriella** hetente látogatja az óvodákat, folyamatos kapcsolatban van a gyerekekkel, felnőttekkel.

A sajátos nevelési igényű gyermekek fejlesztésére megbízási szerződéssel alkalmazunk logopédus, gyógypedagógust.

A Báthori utcán **Ecseri Anett** 1 fő sajátos nevelési igényű gyermekkel foglalkozik, a Posta utcán **Bene Judit** logopédus és **Ecseri Anett** gyógypedagógus, valamint **Matkovics Szilvia** TSMT terapeuta szintén 1 gyermeket fejleszt.

Kőröstetétlenen a logopédiai fejlesztést **Kenderesné Vörösvárszky Sarolta** nagy lelkesedéssel, szép eredményekkel végezi. **Matkovics Szilvia** eredményesen alkalmazta az előző évben megszerzett tudását és végzett komplex mozgásterápiát két kisgyermekkel.

**Fejlesztő pedagógusunk**, **Lakos Piroska** a három tagóvodában összesen: **59 gyermekkel** foglalkozott. Közülük 18 BTMN –es gyermekkel.

Báthori utca: 23 fő

Posta utca: 22

Kőröstetétlenen: 14 gyermek járt fejlesztésre.

Szülői kérelmet 14 esetben nyújtottunk be, valamennyi gyermek óvodában maradása mellett döntött az Oktatási Hivatal.

A Szakszolgálat mindhárom óvodában végzett szűrővizsgálatot a nevelési év elején.

Piroska a nagycsoportos korú gyermekek részképességeit DIFFER méréssel vizsgálta.

A pedagógusok körében történt változások:

A **Báthori utcai Tagóvodában** Tóthné Csibor Mária beilleszkedése zökkenőmentes volt. Munkabírása, szorgalma, kreativitása nagyszerű hatással van óvónőpárjára is.

Tóthné Pálvölgyi Ágnes óvodán belül váltott. A vegyes csoportban sok új kihívás, feladat várta. Bizonyította rátermettségét és sokat vállalt óvónő párja távollétében.

Új munkatársként Kollárné Gigor Brigitta pedagógiai asszisztens is nagyon gyorsan beilleszkedett, a közösség befogadta.

A **Posta utcai Tagóvodában** a nevelőtestület régi-új tagja **Erdős Árpádné** **Ágika** kiválóan beilleszkedett az új közösségbe és stabil munkaerőként, az óvónő párját segítve nagyon értékes munkát végzett.

További változás azudvaros-karbantartó személyében történt. Végh Mihály augusztustól februárig látta el feladatait. Kérésére szüntettük meg a munkaviszonyát. Márciustól **Gergelyfi Gyula** vette át a munkát.

A **Kőröstetétleni Tagóvoda** nevelőtestületében **Tóth** **János** udvaros-karbantartó segítségére számíthatnak a nevelők. Többek között az ovi-kert kialakítása is neki köszönhető.

## 2.3 Pedagógus továbbképzések

* **Tóth Nóra** befejezte tanulmányait a Nagykőrösi Tanítóképző Főiskola Óvodapedagógusi szakon, melyet sikeres vizsgával zárt.
* **Flórián Nikoletta** részt vett a Kerekítő bábos képzésen, az Így tedd rá! Kisgyermekkori játékos, táncos mozgásfejlesztés legkisebbek Így tedd rá-ja képzésen és az Így tedd rá! online tavaszi képzésén.
* **Borosné** **Dobozi** **Anikó** részt vett a Kuncogó- differenciált játék-módszer-tan online képzésén, a Pedagógus Expon, az Így tedd rá! Kisgyermekkori játékos, táncos mozgásfejlesztés magyar népi játékokkal képzésén, és az Így tedd rá! komplex tavaszi online képzésén.
* RPI Webinárium: **Tóth Krisztina, Huszárné Millye Bernadett, Tóthné Csibor Mária, Almádiné Rózsa Krisztina**
* **Almádiné Rózsa Krisztina**: XI. Országos Református Köznevelési Konferencia, Balatonszárszó

RPI „Értékorientált vezető” képzés, Nagykőrös

* **Sütő Lilla, Vidáné Vecsei Szilvia, Kecskeméti Katalin és Somogyi Regina** résztvettek aGombai Néphagyományéltető Óvoda szakmai napján.
* **Matkovics Szilvia** az „Organikusan éretlen, homogén csoportba integrálható gyermekek felzárkóztatása Tervezett Szenzomotoros Tréningekkel / TSMT II./ akkreditált továbbképzésen vesz részt.
* A Posta utcai óvodából **Sinkó Gabriella** folytatta tanulmányait az Eszterházy Károly Katolikus Egyetem Pedagógiai Karának Neveléstudomány Szak mesterképzésén.

## 2.4 A pedagógiai munkát segítő kollégák, gazdasági és technikai munkatársak

* A Posta utcai dajka nénik segítették dajka gyakorlaton lévők tanulmányait, felkészülését.
* A nevelőmunkát segítő munkatársak közül a betegség vagy egyéb ok miatt távollévők helyettesítésére kiváló segítségünk volt **Zajatz Péterné**, aki nyugdíjasként állt újra munkába és mindkét oviban töretlen lelkesedéssel dolgozott.
* Törőcsik János nélkülözhetetlen munkaerő a Báthori utcai tagóvodában. Köszönjük, hogy az év folyamán gyakran helyettesítette a Posta utcai karbantartót is.

Valamennyi munkatársunk jól ellátta az Éves munkatervben rögzített egyéb megbízatásait! Rugalmasan vállalta a munkatársak megbetegedései idején a munkavégzést, helyettesítést.

**3. Hitélet a tagóvodákban**

Alkalmaink szép rendben zajlottak.

A kötött alkalmakon (Áhítat és hittan foglalkozás) kívül is igyekeztünk minden lehetőséget megragadni, hogy gyermekeink képesek legyenek az örömöt és a boldogságot adó hit befogadására.

A Posta utcán a felnőttek és a gyerekek is nagy szeretettel fogadták **Nt. Szabó Árpád Csaba** lelkipásztort. A hókezdő Áhítatokon és a Bibliaórákon sokat kaptunk tőle. **Nt. Ócsai Tibor** havonta, **Nt. Sőreg Norbert** kéthetente hetente találkozott a gyerekekkel. A hétkezdő Áhítatok megtartását az óvó nénik szívesen vállalták és áldott, meghitt alkalmakról számoltak be.

A havi bibliaórákon minden alkalmazott részt vett, a távolmaradás oka legtöbbször megbetegedés

Református hittan oktatóink: **Tóth Krisztina, Roják Angéla** és Katolikus hittan oktatóink: **Huszárné Millye Bernadett, Turai Dénesné, Vágó Katalin** nevelőmunkája, a pedagógusokkal való együttműködése, az óvodai életben való részvétele nagymértékben elősegítették céljaink megvalósulását.

Szakmai nap keretében lehetőségünk volt a hitéleti neveléssel kapcsolatos ötleteink, eszközeink bemutatására, megosztására, melyekből gyűjtemény készült és segítséget nyújt bővíteni tudásunkat, ismereteinket ezen a téren.

A **Hitéleti Munkaközösség** vezetőjének, **Tóthné Pálvölgyi Ágnesnek** beszámolóját a mellékletben olvashatjuk.

Az éves munkatervük szerint segítették a hitéleti neveléshez kapcsolódó alkalmakat, programokat.

**4. Tehetséggondozás**

Az **Értéktermő Munkaközösség** tagjai, a műhelyvezetők **Fogl Miklósné** munkaközösség-vezető irányításával tartották a kapcsolatot egymással. Beszámolója a mellékletben olvasható.

Posta utca

Kékfestő tehetségműhely: **Fogl Miklósné** és 10 gyermek

Mocorgó: **Balogné Ecser Mária** és 12 gyermek

Pántlika: **Tóbi Zsoltné** és 14 gyermek

ZeneBona: Huszárné Millye Bernadett: 12 gyermek

Báthori utca

Kékfestő tehetségműhely: **Flórián Nikoletta, Vidáné Vecsei Szilvia** és 12 gyermek

Mocorgó: **Almádiné Rózsa Krisztina** és 10 gyermek

Pántlika: **Borosné Dobozi Anikó** és 12 gyermek

Kőröstetétlen

Tulipán műhely: **Matkovics Szilvia és Kisné Vágó Ivett és 18 gyermek**

**Valamennyi műhelyben megvalósultak a kitűzött célok, feladatok!**

( Fejlesztő naplóban rögzítve)

**A szakmai megbeszélések gyakoriságának, az együttműködésnek további elősegítése szükséges!**

**5. Belső Önértékelési Munkaközösség**

A Munkaközösség vezetője **Balogné Ecser Mária** beszámolója a mellékletben olvasható. Ebben a nevelési évben 2 vezető: **Almádiné Rózsa Krisztina és Sütő Lilla** önértékelését végeztük el.

**Tóbi Zsoltné és Almádiné Rózsa Krisztina** vezetői tanfelügyeleti ellenőrzése sikeresen lezajlott. Sütő Lilla tanfelügyeleti ellenőrzése elmaradt.

**6. Adminisztráció**

A jogszabályban meghatározott **óvodai dokumentumok:**

* Felvételi és előjegyzési napló – tagóvodavezetők, óvodatitkár
* Óvodai csoportnapló - óvodapedagógusok
* Felvételi mulasztási napló – óvodapedagógusok
* Gyermek fejlődésének nyomon követése - óvodapedagógusok
* Menza szoftver használata - étkezők jelentése - óvodatitkár
* Térítési díjak kiszámítása - óvodatitkár
* Statisztika – óvodavezető, óvodatitkár
* KIR adatok - óvodavezető

**7. Főbb események az elmúlt nevelési évből**

Az alábbi főbb események történtek a tagóvodákban, a teljesség igénye nélkül.

## Az óvodák életéről

* Mindhárom tagóvodában nagy hangsúlyt fordítottunk a **kiemelt figyelmet érdemlő gyermekek egyéni fejlesztésé**re, fejlődésének elősegítésére. Ehhez kiváló szakemberek voltak a segítségünkre.
* A **hittan foglalkozások** szakszerű megtartása biztosított volt mindhárom helyen.
* **Szüreti mulatságot és Őszköszöntő hetet** tartottunk.
* **Mihály-napi vásárt** tartottunk a ceglédi ovikban.
* A zeneiskola pedagógusainak hangszerbemutatója a Posta utcán.
* Részt vettünk a 30. évforduló alkalmából tartott Istentiszteleten, új munkatársunk Tóthné Csibor Mária fogadalomtételén és az azt követő állófogadáson.
* „Teddy Maci Kórház” elnevezésű program a Báthori utcán. A szegedi orvosi egyetem hallgatóinak látogatása.
* **ŐSZI Szakmai napunkon** a „Kerekítő” és a „Zöld Óvoda” elnevezésű programokkal ismerkedtünk, a dajka nénik pedig a kiemelt figyelmet igénylő gyermek és a dajka kapcsolatának jellemzőiről hallgattak előadást.
* **Tehetségműhelyeinkben** megvalósult a tehetségígéretek gondozása.
* **Szülői értekezleteket** személyes találkozással tartottunk.
* Tetétlenen Márton –napi barkácsolásra hívtuk a családokat.
* Hitéleti munkaközösségi alkalmon süteményt sütöttünk a Molnár Mária Otthon lakóinak.
* **Mikulás, karácsonyi ünnepség, farsang**.
* **Adventi gyertyagyújtás Kőröstetétlenen**.
* **Báthori utcai gyermekeink megtekintették a Patkós Irma Színház „Óz a nagy varázsló” c**. előadását.
* Óvodapedagógusaink kiválóan pótolták a színházi előadásokat és nagy kreativitással játszottak meséket vagy báboztak a gyerekek nagy örömére.
* Adventben két csoportunk részt vett a **városi fenyőfa díszítő versenyen**.
* Nagycsoportjaink részt vettek a Zeneiskola hangversenyén.
* Meglátogattuk a **Molnár Mária Otthon lakóit.**
* **Énekeltünk a Békebeli cukrászdában.**
* **Karácsony ünnepi vacsorákat** szerveztünk tagóvodánként a dolgozóknak.
* **Óvodai fényképezéseket** szerveztünk kétszer a nevelési évben.
* Óvodaév-nyitó, Félév-értékelő és Évzáró **értekezleteket tartottunk.**
* Ügyelet biztosítása, esetenként együttműködve a Katolikus és Evangélikus óvodával.
* A szülők és tanítók részvételével Nyílt-napokat szerveztünk a nagy és vegyes csoportokban.
* **Tavaszköszöntő** programokat szerveztünk tagóvodánként.
* **Virágvasárnap a Nagytemplomi Gyülekezetben.**
* Sikeres **„Ovi-kukucskáló**” programot szerveztünk, ahol 98 érdeklődő család jelent meg a három oviban összesen.
* György-napi vásárok a ceglédi ovikban.
* **Föld-napi** programunkat sok-sok virág palánta felajánlásával segítették a szülők.
* **Sportfesztiválunk** nagy sikerrel zajlott a Török János Református Középiskola tornacsarnokában 110 gyermek és szüleik részvételével.
* **Anyák napi** megemlékezéseket tartottunk.
* **Kisebb csoportjaink játszó délelőttöket szerveztek a szülők részvételével.**
* Ballagó Nagycsoportosainktól nagyszabású, de meghitt, szép **Ballagásokon** búcsúztunk.
* Csoportjaink **kirándulásokat** szerveztek az alapítvány támogatásával.
* **Báthori utcai Szivárvány Vegyes csoportunk nagy sikerrel vett részt a Református Esten.**
* Posta utcai nagycsoportosaink 3 napos Erdei Óvodában jártak Csemőben.
* **Pedagógusnapi** megemlékezésen vettünk részt a Nagytemplomi gyülekezetben.
* **Gyereknapi programunkat Kőröstetétlenen Családi délutánná** változtattuk sok színes programmal.
* Posta utcai ovisaink moziban voltak.
* Gyereknapon új udvari játékok és légvár is várta a gyerekeket.
* **Dolgozói kiránduláson Esztergomban jártunk.**
* **Év végi vacsorán vettünk részt az iskola udvarán.**
* **Előkészítő Szülői értekezleteket** tartottunk a leendő Kiscsoportos gyerekek szüleinek.

**8. Gazdasági és műszaki-technikai kérdések, változások**

* A Dadus nénik mindent megtettek a fertőzés elkerüléséért, a tisztaság megőrzéséért.
* **Köszönjük Guba Gábor rendszergazda lelkiismeretes munkáját!**
* Gál Viktor segítségével kerültek hirdetményeink az intézmény honlapjára.
* **Köszönjük Fehér Dániel operatőri munkáját,** a Báthori utcai tagóvoda bemutatkozó filmjét, az ünnepségek felvételeit és a gyönyörű fotókat!
* Udvarosaink segítségével Ovi-kertek kialakítása, gondozása történt.
* Mindhárom óvodánkba vásároltunk tányérokat.
* Szülői támogatással az intézmény új szekrénysort vásárolt a Kőröstetétleni Bárányka csoportba.
* Karácsony előtt intézményi kiegészítéssel **mind a tíz óvodai csoportban   
  50-50.000 Ft értékben bővültek a játékkészleteink**.
* A Téli szünetben takarékos izzócsere történt.
* Megújult a Posta utcai Tagóvoda hátsó kerítése.
* Gyermeknap alkalmából udvari játékokat vásároltunk a vásárok bevételeiből.
* Az udvari játékok ellenőrzése során feltárt hiányosságok pótlása, javítása folyamatos.

Nyári felújítási tervek:

* Tisztasági festés mindhárom tagóvodában
* Kőröstetétlenen új csoportszoba kialakítása
* Báthoriban a tetőszerkezet cseréje

# 9. Zárószó

Tagóvodánként óvodaév-záró értekezleten meghallgattuk minden munkatársunk beszámolóját, javaslatokat fogalmaztunk meg a következő évre. Értékeltük az egyes csoportok fejlesztő munkáját, a legjelentősebb programokat, eseményeket. A Báthori utcai Tagóvodában elbúcsúztattuk a nyugdíjba vonuló **Krizsik Endréné óvodapedagógust**.

Az Igazgató Úr átadta az intézmény egy hetes Hévízi üdülési jogát a 45 éve a Báthori utcán óvodapedagógusként dolgozó **Krizsik Endréné Kati néninek**, munkája elismeréséül.

Jó hangulatú vacsorán ünnepeltünk együtt.

Az Úr Istenbe vetett hittel!

**„Minden dolgotok szeretetben menjen végbe”**

**1.Kor.16,14**

Cegléd, 2023.augusztus 31.

Almádiné Rózsa Krisztina

óvodavezető

Melléklet

1. Kőrötetétleni Tagóvoda: Mádiné Kocsi Ildikó tagóvoda-vezetői beszámoló
2. Hitéleti Munkaközösségi beszámoló – Tóthné Pálvölgyi Ágnes
3. Belső Önértékekési Munkaközösségi beszámoló – Balogné Ecser Mária
4. Értéktermő Munkaközösségi beszámoló – Fogl Miklósné

1.sz. melléklet

NEVELÉSI ÉV ÉRTÉKELÉSE

2022.-2023. NEVELÉSI ÉV

KŐRÖSTETÉTLEN, 2023. JÚNIUS 20.

KÉSZÍTETTE: Mádiné Kocsi Ildikó

Nevelési év értékelése

2022.-2023.

A nevelési év kezdéséhez a személyi és tárgyi feltételeink biztosítottak voltak. Csoportonként adott volt a 2 fő óvodapedagógus, akik 2 hetes váltásban dolgoztak. 1 dajka megosztott munkaidőben dolgozott, délután visszajött az óvodába takarítani, míg a másik dajka a gyermekek buszoztatását segítette. 1 fő pedagógiai asszisztens az irodai munkában és a nagyobb létszámú Bárányka csoportban segítette az óvónők munkáját, ha szükséges volt besegített a másik csoportban is.

|  |  |  |
| --- | --- | --- |
| Csoport | Óvodapedagógusok | Dajkák |
| Halacska  vegyes csoport | Mádiné Kocsi Ildikó | Ondok Mihályné |
| Hegedűsné Lankus Hajnalka |
| Bárányka  vegyes csoport | Kissné Vágó Ivett | Szaniszló Szilvia |
| Matkovics Szilvia |

Pedagógiai asszisztens: Göncöl Szilvia

Udvaros, karbantartó: Tóth János

**A nevelőmunka folyamatában résztvevő szakemberek**

* Óvodapszichológus: Ócsainé Velisek Gabriella

szerdai napokon

* Logopédiai fejlesztés: Kenderesné Vörösvárszky Sarolta

Keddi és csütörtöki napokon

* Fejlesztő pedagógus: Lakos Piroska

hétfői és pénteki napokon

* Református hittan: Roják Angéla keddi napokon
* Katolikus hittan: Vágó Katalin keddi napokon
* Angol oktatás: Matúz Melinda- a gyermekek térítés mellett vehették igénybe, szülők kérésére.

**Gyermekek fejlesztése:**

Fejlesztéseket Lakos Piroska végzi heti 2 alkalommal. 14 gyermek járt fejlesztésre, amelyből 6 gyermek BTMN-es. 2 gyermeket küldtünk el kontroll vizsgálatra, 5 gyermeket szűrő vizsgálatra és 5 gyermeket szakértői vizsgálatra.

**Logopédia:**

Kenderesné Vörösvárvárszky Sarolta beszámolója alapján az ellátott gyermekek száma 6 fő, ebből 4 gyermek tünetmentes lett, 1 gyermek beszéde lényegesen javult, 1 gyermeké pedig részben javult.

A gyermekek a foglalkozásokra szívesen jöttek. Heti két alkalommal vettek részt logopédiai terápiában. A gyermekek többsége otthon is gyakorolt, így eredményesebb volt a munkánk. Az óvodai dolgozói teljes mértékben segítették a munkámat, programjaikat a logopédiai foglalkozásokhoz igazították. Sajnos néhány szülő hozzáállása a logopédiához már nem volt ilyen szerencsés. Azért előfordult, hogy időnként hiányzott a felszerelés.

Négy gyermek beszédhibája megszűnt. Két gyermek terápiája a következő évben az iskolában folytatódik.

A 2023.2024-es tanévre kiszűrt gyerekek létszáma: 4 fő- sajnos betegség miatt sok gyermek nem tudott részt venni a szűrésen.

**Statisztikai Adatok:**

2022. október 01.statisztika:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Csoport megnevezés | Csoport létszám | Fiú | Lány | Bejáró | Összes étkező | Fizetős étkezők | Református | Katolikus | 2H | 3H | BTMN | SNI |
| Bárányka csoport | 26 | 12 | 14 | 16 | 25 | 2 | 13 | 15 | 0 | 1 | 3 | 0 |
| Halacska csoport | 18 | 9 | 9 | 11 | 18 | 4 | 4 | 11 | 0 | 0 | 3 | 0 |
| Összesen | 44 | 21 | 23 | 27 | 43 | 6 | 17 | 26 | 0 | 1 | 6 | 0 |

2023. február 01. statisztika

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Csoport megnevezés | Csoport létszám | Fiú | Lány | Bejáró | Összes étkező | Nem fizetős étkezők száma | Református | Katolikus | 2H | 3H | BTMN | SNI |
| Bárányka csoport | 26 | 12 | 14 | 16 | 25 | 23 | 15 | 11 | 0 | 1 | 3 | 0 |
| Halacska csoport | 18 | 9 | 9 | 11 | 18 | 14 | 4 | 14 | 0 | 0 | 4 | 0 |
| Összesen | 44 | 21 | 23 | 27 | 43 | 37 | 19 | 25 | 0 | 1 | 7 | 0 |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

Az óvodából 8 gyermek ballagott el, és kezdi meg tanulmányait a helyi Ceglédi Református Általános Iskola és Óvoda Kőröstetétleni Tagiskolájában.

A 2023.- 2024 nevelési évre 20 gyermek nyert felvételt, így a maximális férőhelyet kihasználva 56 gyermekkel kezdjük meg a nevelési évet, kialakítva a 3. csoportot mely a Méhecske csoport nevet kapta, ahol 13 kiscsoportos gyermek, a Bárányka vegyes csoportban 25 gyermek, míg a Halacska vegyes csoportban 18 gyermek kezdi meg az új nevelési évet.

**Továbbtanulási, továbbképzések:**

Matkovics Szilvia az „Organikusan éretlen, homogén csoportba integrálható gyermekek felzárkóztatása Tervezett Szenzomotoros Tréningekkel / TSMT II./ akkreditált továbbképzésen vesz részt.

**Hitéleti nevelés**

Áhítatok:

Nt. Sőreg Norbert és az óvónők tartották, igazodva az egyházi ünnepekhez. A nevelési évben szakmai nap keretében lehetőségünk volt az ötleteink, eszközeink bemutatására, megosztására, melyekből gyűjtemény készült és segítséget nyújt bővíteni tudásunkat, ismereteinket ezen a téren.

Bibliaórák:

Sőreg Norbert tartotta az óvodában a dolgozóknak, idén ritkábban került rá sor, a betegségek miatt.

Hittan foglalkozások:

A gyermekek számára a szülők kérésére a megadott felekezeti hittan foglalkozásokon vettek részt, melyeken történeteket ismerhettek meg és gyermekeknek szóló mozgásos dalokat.

Istentiszteletek:

Évente négy alkalommal hívogatjuk a családokat közös Istentiszteletre.

* Óvodaév-nyitó Istentisztelet
* Adventi Istentisztelet
* Virágvasárnap
* Óvodaév-záró Istentisztelet

Ezeken az alkalmakon a gyermekek szolgálattal, dallal, imádsággal készültek.

**Programok, ünnepek**:

* + Tanévnyitó Istentisztelet
  + Szüret- az óvodában a gyermekek szemezgették, darálták a szőlőt, darálták és préselték, ízlelték a mustot
  + Őszköszöntő hét – a két csoportban közös programokkal történt
  + Bábszínház- a gyermekekhez az óvodába érkezik a színház
  + Fényképezkedés - kétszer szervezzük meg, I. félévben 46.000 ft , II. félévben 44.000 ft, jutalékot kapott az óvoda
  + Márton nap: A szülőknek és a gyermekeknek szerveztük, az óvónők árnyjátékával ismertettük meg a Márton napi történetet, közösen barkácsoltunk, majd az önkormányzat szervezett felvonuláson több család is részt vett.
  + Mikulás: Mindkét csoportban ellátogatott a Mikulás, akinek verssel, énekkel készültek a gyermekek
  + Advent: Az önkormányzattól meghívást kaptunk adventi gyertyagyújtásra, melyre kis műsorral készültünk a gyermekekkel, majd s adventi vásárt szerveztünk, melynek bevételét ajándékozásra fordítottunk.
  + Karácsony: Ezen a napon családi ünnepi délutánt szerveztünk, melyen a szülők szeretettel jöttek el. A gyermekekkel énekkel, verssel készültünk. Erre a napra szerveztünk bábszínházat, melyet sajnos betegség miatt lemondtak, így az óvónők a vezető óvónő és az Igazgató úr gitárral kisért énekével színesítettünk. Ezután került sor az ajándékozásra, játékok kibontására, játékára.
  + Farsang: A gyermekek ezen a napon jelmezben, tánccal, játékokkal töltötték el a délelőttöt.
  + Nemzeti ünnep: Részt vettünk a közös koszorúzáson.
  + Tavaszköszöntő hét, víz világnapja: A két csoportban egy téma, történet köré építettük a tevékenységeket, kísérleteztünk, barkácsoltunk, közös táncház, mozgásos feladatokat végeztünk, ellátogattunk a helyi vízműhöz.
  + Virágnapi Istentisztelet
  + Húsvét
  + Nyílt napok: A leendő új óvodásokkal jöttek el a szülők, betekintést szereztek az óvodánkban folyó munkában, a gyermekekkel énekeltünk, barkácsoltunk, mesével készültünk. Az óvodás gyermekeink szüleit, leendő tanító néniket meghívtuk mindkét csoportban a nyílt napunkra, melyen megfigyelhették gyermekeiket az óvodai életben, tevékenységekben hogy vesz részt, hogy érzi magát a kis közösségben.
  + Anyák napja: Mindkét csoportban kis műsorral, énekekkel, dalosjátékokkal és versekkel készültünk az anyukák, nagymamák köszöntésére.
  + Ovi sportnap: A családok közösen vehettek részt a 2 ceglédi óvódánkkal sport délelőttön, Cegléden
  + Évzáró, ballagás: A bárányka csoport a nevelési évben tanult, dalokból, dalosjátékokból és versekből álló kis műsort adtak elő, míg a Halacska csoport gyermeklakodalmassal készült erre az alkalomra. Az évzáró után következett a 8 ballagó gyermek búcsúzása, búcsúztatása.
  + Kirándulás: A gyermekekkel a Felsőlajosi magán zoo- ba szerettünk volna egy délelőttöt eltölteni, de sajnos az idő nem kedvezett nekünk, így a kecskeméti Szórakaténusz játékmúzeumba látogattunk el, ahol megnézhették a régi játékokat, amikkel a nagyszüleik, dédszüleik játszottak. A nap legkedvesebb programja a játszóházban töltött idő volt. A buszköltséget a csoportpénzekből a belépőt pedig az alapítványtól kapott összegből és a csoportpénzből fedeztük.
  + Családi nap: A szülők támogatásával és felajánlásával valósítottuk meg. Készültünk lángossal, palacsintával és üdítőkkel a büfébe. A gyermekeknek ugráló várat hozattunk, mely 20.000,- ft került. Sajnos a bábszínház betegség miatt lemondta az előadást az előtte lévő nap, így a gyors szervezéssel sikerült elhívnunk Peppínó bohócot, aki interaktív játékokkal, viccekkel varázsolta el a gyermekeket, majd minden gyermeknek hajtogatott lufiból, amit szeretett volna, 75.000,- ft-ba került. Zumbázáson vehettek részt a szülők a gyermekekkel, melynek költsége 10.000,- ft volt. Felajánlották a helyi motorosok és barátaik, hogy eljönnek a motorokkal a gyermekeknek lehetőséget adni arra, hogy rá is ülhessenek. Mind ezek mellett arcfestésre és csillám tetoválásra, játékvásárlásra volt lehetőség. A családi napon befolyt összegünk.:255.150 ft lett.
  + Évzáró Istentisztelet: a ballagó gyermekek megáldása
  + Tájékoztatás a gyermekek egyéni fejlődéséről.

A befogadás, beszoktatás idejére lehetőséget biztosítottunk a szülők számára, hogy közösen szoktatjuk be a gyermekeket, az egyénre szabott igény alapján. Ezzel a módszerrel segítjük az anyáról való leválás megkönnyítését. A gyermekek, ha látják, a szülő-óvónő közt kialakuló kapcsolatot, jobban elfogadja a számára még idegen személyt és közösséget.

**Felújítások, tárgyi és eszközfejlesztések:**

Az évkezdéshez az udvari játékok felülvizsgálatára, felújítására került sor, az előírásoknak megfeleltünk, a bejelentéseket megtettük ahhoz, hogy a gyermekek használhassák az udvari játékokat.

A Bárányka nagycsoportba az óvodába befolyt támogatások összegét kipótolva új szekrénysort vettünk.

Az önkormányzat 100.000,- ft támogatásából karácsonyra bábokat, bábtartót és gyermek hangszereket vásároltunk.

A szülőktől kaptunk pénzbeli támogatást, melyeket programokra, eszközökre fordítunk.

Szülői kezdeményezésre elkészült az óvoda udvarának egy részének betonozása, melyhez intézményi és önkormányzati segítséget, támogatást kaptunk, és 4 apuka egy hétvégén elkészítette.

Szakkönyveink bővítésére a Novum és a Tappancs újságok, könyvek jutalékjaiból fedezettük.

A sporteszközök bővítése a BOZSIK program keretéből történik

**A tervezett felújítás**:

* Új csoportszoba kialakítása, parkettázás, festés, tárgyi feltételek beszerzése. Az új csoportnak az önkormányzat által elkülönített óvodának szánt 100.000,- ft összegű támogatásából játékokat vásárolunk.
* A Halacska csoport festése szülői felajánlással történik.
* A megnövekedett létszám miatt, ágyak, evőeszközök megvásárlására kerül sor.

Az óvodai munkát minden dolgozó igyekezett megfelelően elvégezni. Sajnos az idei évben sok megbetegedés történt mind a gyermekek mind pedig a dolgozók körében, így sokszor hárult nagyobb feladat azokra a munkatársakra, akik jelen voltak. Mindenki lelkiismeretesen készült a közös programokra, tevékenységekre, a gyermekeket élményekhez juttatva.

Szeretném megköszönni a fenntartó, a vezetőség nyújtotta támogatásokat, a pluszjuttatásokat, mindazt a segítő támogatást, amivel hozzájárultak ahhoz, hogy akadálymentesen tudjunk a mindennapi tevékenységeinket végezni.

Kőröstetétlen, 2023. június 20. Mádiné Kocsi Ildikó

Tagóvoda- vezető

2. sz. melléklet **Hitéleti munkaközösségi beszámoló**

Készítette: Tóthné Pálvölgyi Ágnes

A 2022-2023-as nevelési évben a Hitéleti munkaközösség alkalmainak megszervezését havonta egy alkalommal terveztük. Az összejövetelekre mindhárom református tagóvodából vártuk a kollégákat.

Báthori utcai tagóvodából Dobozi Ildikó, Szalisznyó Sándorné, Tóthné Csibor Mária, Tóth Nóra vettek részt, Posta utcai tagintézményből Tóbi Zsoltné, Fogl Miklósné, Almádiné Rózsa Krisztina, Huszárné Milye Bernadett, kőröstetétleni óvodából Mádiné Kocsi Ildikó látogatták az összejöveteleinket.

Terveink szerint a helyszínt havonta váltogattuk volna, egyik alkalommal a Posta utcán, máskor a Báthori utcában terveztük, hogy találkozunk.

Szeptemberben szép számban óvodaévnyitó Istentiszteleten vettünk rész az Újvárosi Református Gyülekezetben.

Az októberi összejövetelünkön megbeszéltük a munkaközösség éves teendőit, terveit.

Szintén októberben újra jelentkeztünk a Parakletos Könyveshéz által meghirdetett óvodatámogató projektre. Istennek hála, az idei évben is jelentkeztek szülők arra, hogy támogatják az óvodánkat néhány kiadvány megvásárlásával, így megkaphattuk a kiadó ajándékcsomagját is januárban.

Advent első vasárnapján újfent Templomlátogatáson vettünk rész mindannyian az Újvárosi Gyülekezetben.

Karácsonyra készülődve közös linzersütést szerveztünk a lakásunkon. Az elkészült süteményt ajándékul adtuk a három ceglédi egyházközségnek és az édességet kis műsorral kiegészítve elvittük a Molnár Mária Református Gyermekotthon lakóihoz is.

Januári szakmai napunkon az óvodai áhítatok megtartásához készülő gyűjteményen dolgozott, ötletelt, eszmét cserélt.

Virágvasárnapra készültünk közös szolgálattal a Nagytemplomi Gyülekezetbe, ahová csoportonként egy-egy cserép virágot is vittünk a közösségi tér szépítésére.

A ballagás alkalmával a tarisznya mellé minden gyermek kapott egy színes evangéliumi kiadványt a Palánta Gyermek-és ifjúsági Misszió jóvoltából.

Ezeken az alkalmakon túl mindannyian hirdettük a Megváltó jelenlétét a gyermekcsoportokban hintettük a magot és építettük közösen Isten országát.

Kérjük a Kegyelem Istenét, hogy továbbra is támogató jelenlétével segítse munkánkat!

„Boldogok, akik házadban laknak, szüntelenül dicsérhetnek téged!”

( Zsolt. 84,5)

Kelt Cegléden, 2023. június havában.

3. sz. melléklet

Belső Önértékelési Munkaközösség

2022- 2023-es tanév beszámolója

Ebben a tanévben sikeresen el tudtuk végezni az önértékelést, Almádiné Rózsa Krisztina óvodavezetőnek és Sütő Lilla tagóvoda vezetőnek.

Próbáltuk folyamatosan a résztvevő vezetőkkel megbeszélni a feladatokat, teendőket.

Mindenki törekedett az időpontok betartására, amit ezúton is köszönünk.

Terveink között szerepelt még három kolleganő önértékelése is, de a sok betegség, hiányzás miatt ez nem valósult meg.

A következő tanév még bizonytalan számunkra, a leendő változások miatt. Elképzelhető, hogy nem lesz szükség az önértékelési teendőkre.

Folyamatosan nyomon követjük az Oktatási Hivatal oldalán megjelenő tájékoztatásokat, és aktualitásokat! Ennek függvényében fogjuk feladatainkat elvégezni.

Cegléd,2023.06.29.

Balogné Ecser Mária

4. sz. melléklet

**Ceglédi Református Általános Iskola és Óvoda**

**Értéktermő munkaközösség 2022/2023 tanév**

**Év végi beszámolója**

**A beszámolót készítette: Fogl Miklósné Kádár Anita munkaközösség vezető**

A gazdagító foglalkozások ebben a tanévben 65 gyermeknek nyújtottak lehetőséget két tagóvodában a tehetség ígéretes gyermekek további fejlesztésében.

Az előzetes tájékoztatást és igényfelmérést követően októberben indultak a foglalkozások, az alábbi létszámokkal:

**Báthori utcai tagóvoda:** Kékfestő műhely: 7 fő

Mocorgó műhely: 10 fő

Pántlika műhely: 12 fő

**Posta utcai tagóvoda:** Kékfestő műhely: 12 fő

Mocorgó műhely: 12 fő

Pántlika Műhely: 12 fő

A heti egy délutáni foglalkozáson kívül a napi tevékenységek során is lehetőséget kaptak a gyermekek az egyéni, differenciált fejlesztésre. A pandémia időszakában (január) szüneteltek a gazdagító tevékenységek.

A tanév során megtartott gazdagító foglalkozásokat eredményesnek ítélték meg a foglalkozást vezető pedagógusok. Ötletekkel, gyakorlati tapasztalatok átadásával segítették egymás- és a többi kollega munkáját. Az óvodai ügyelet során is lehetőséget biztosítottak a pedagógusok a tehetségcsírák kibontakoztatására.

Összegezve elmondható, hogy ebben az évben kis mértékben csökkent a gazdagító műhelyekre járó gyermekek létszáma, a gyermekek nagy örömmel vettek részt a tevékenységekben. A csoportos óvónőktől is pozitív visszajelzéseket kaptak a csoport vezető pedagógusok, mérhető és érzékelhető volt a gyermekek fejlődése. Szociális kompetenciák területén is fejlődés tapasztalható, a kis csoportos foglalkozások alkalmával több lehetőség nyílt az egyéni, differenciált fejlesztésre, valamint a társak bíztatására, segítésére, az együttműködés támogatására. Javult a csoportokba járó gyermekek önbizalma, alkalmazkodó készsége, kreativitása, problémamegoldó készsége. Az eredményesség, a gyermekek fejlődése és a szülők elégedettsége, további lelkiismeretes munkára ösztönzi a pedagógusokat. Munkánkat nagyban segítené, ha a szülők következetesen, rendszeresen hordanák gyermeküket a gazdagító foglalkozásokra.

Az Úristen segítségével a következő tanévet a tapasztalatok megbeszélésével, új célok kitűzésével és a tervek összehangolásával kezdjük.

Terveink szerint a következő tanévtől újabb műhelyfoglalkozás indul, a zenei tehetség gondozás területén.

Cegléd, 2023. június 15.