

**KŐRÖSTETÉTLEN KÖZSÉG ÖNKORMÁNYZAT**

**2745 KŐRÖSTETÉTLEN**, Kocséri út 4.

***Tel.: 53/368-005***

**Iktatószám**

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iktatószám: C/25722/2023. **Tárgy**: Szennyvízelvezető rendszer szivattyúk elektromos vezérlés felújítási munkálatai a bérleti díj terhére

Előterjesztő: Pásztor Roland polgármester

Szakmai előterjesztő: Sipos Nikoletta CKÖH pénzügyi irodavezető

Ügyintéző: Gyenge Ilona

**ELŐTERJESZTÉS**

**Kőröstetétlen Község Önkormányzat Képviselő-testületének 2023. október 31-i ülésére**

**Tisztelt Képviselő-testület!**

A DAKÖV Kft. Abonyi Üzemmérnökség vezetője, mint a KRTT-SZV megjelölésű víziközműrendszer üzemeltetője 2023.09.14-én írásban kéréssel fordult az önkormányzathoz, mint tulajdonoshoz a Kőröstetétlen, 7, 8 és 9 számú szennyvíz átemelők elektromos vezérlése meghibásodásával kapcsolatban. A tájékoztató szerint a várható költség 4.300.000 Ft + ÁFA.

A 2023-2037. időszakra készült az önkormányzat és a Magyar Energetikai- és Közműszabályozási Hivatal részéről elfogadott Gördülő Fejlesztési Terv (továbbiakban GFT) felújítások és pótlások tervrész 22-32975-1-001-00-00 számú közműves szennyvízelvezetés rendszere 2. során szerepel a 7;8;9, sz. átemelők elektromos, vezérlés felújítás 2023. I. félévi használati díj terhére nettó 1.262.000 Ft összeggel.

A felújítás előkészítése során megkerestük a DAKÖV Kft. Bagi Üzemigazgatóságát, hogy nyújtsa be a felújítás önkormányzat által történő jóváhagyásához szükséges árajánlatot és/vagy költségkalkulációt indoklással együtt, hogy miért kerül többe a feladat a GFT-ben előirányzott összegnél.

Az üzemeltető tájékoztatott, hogy a GFT-ben a terv készítésekor 2022. év szeptemberében a rendelkezésre álló keretből kiindulva került meghatározásra az összeg, amely a részleges felújítást tette volna lehetővé. Időközben a fennálló hibák a teljes pótlást indokolják, ezért a megküldött díjkalkulációk a szennyvízátemelők vezérlő és kommunikációs tipizált rendszerének teljes cseréjét tartalmazzák. A tételes árajánlatok a következők:

1.) Kőröstetétlen 9. számú átemelő (kis szekrény) nettó 1.422.714 Ft+384.133 Ft áfa **összesen bruttó 1.806.847 Ft.**,

2.) Kőröstetétlen 8. számú átemelő (kis szerkény) nettó 1.422.714 Ft+384.133 Ft áfa **összesen bruttó 1.806.847 Ft.**,

3.) Kőröstetétlen 7. számú végátemelő (nagy szekrény) nettó 2.109.670 Ft+569.611 Ft áfa összesen bruttó **2.679.280 Ft.**

**A felújítás teljes költsége összesen** nettó 4.955.098 Ft+1.337.877 Ft áfa **bruttó 6.292.974 Ft.**

A fedezetet a KRTT-SZV víziközmű rendszer 2022. évi még fel nem használt és a 2023. évi használati díja biztosítja.

Javaslom, hogy a DAKÖV Kft. költségtervét fogadja el a képviselő-testület és hatalmazzon fel a szükséges dokumentumok előkészítésére és aláírására.

Az előterjesztést a **Jogi- Gazdasági és Kulturális Bizottság** tárgyalja meg. A Bizottság véleményét az elnök a Képviselő-testület ülésén szóban ismerteti.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján - figyelemmel a Képviselő-testület szervei szervezeti és működési szabályzatáról szóló 19/2014. (XI. 26.)önkormányzati rendelet rendelkezéseire – **minősített szavazati arány**t igényel.

Cegléd, 2023. október 25.

Pásztor Roland

polgármester

**Határozati javaslat**

**Kőröstetétlen Község Önkormányzatának Képviselő-testülete**, - a víziközmű-szolgáltatásról szóló 2011. évi CCIX. törvény 11. §-ában foglaltakra figyelemmel -

1.) Kezdeményezi a KRTT-SZV víziközmű rendszer 2023-2037. időszakra vonatkozó Gördülő Fejlesztési Tervének felújítási, pótlási tervrész módosítását, amelynek előkészítésével és a Magyar Energetikai és Közműszabályozási Hivatalnál történő benyújtásával a DAKÖV Dabas és Környéke Vízügyi Kft-t bízza meg.

2.) A Kőröstetétlen a 7. számú, a 8. számú és a 9. számú átemelők elektromos vezérlés felújítását engedélyezi és azok elvégzésével a DAKÖV Dabas és Környéke Vízügyi Kft. Bagi Üzemigazgatóságát (2191 Bag, Dózsa György út 20. Képviseli: Horváth Péter szolgáltatási igazgató) bízza meg.

3.) A 2.) pontban részletezett munkálatok vállalási díja: 4.955.098 Ft + áfa, összesen 6.292.974 Ft, azaz Hatmilliókettőszázkilencvenkétezer-kilencszázhetvennégy forint.

4.) A felújítási munkák fedezeteként kizárólag - a víziközmű vagyon használatáért - a DAKÖV Dabas és Környéke Vízügyi Kft. 2022. és 2023. évi bérleti díjból származó bevételét jelöli meg.

5.) Felhatalmazza a polgármestert az 2. pontban hivatkozott megbízáshoz szükséges dokumentumok előkészítésére és aláírására.

6.) Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Pásztor Roland polgármester

Az előterjesztést láttam:

Dr. Diósgyőri Gitta

címzetes főjegyző