**Tájékoztató a Képviselő-testület 2023. szeptember 26-ai ülésén meghozott határozatairól**

**46/2023. (IX. 26) Ök. határozat**

**Kőröstetétlen Község Képviselő-testülete -**

1. Elfogadja Kőröstetétlen Község Önkormányzatának 2023. II. negyedévi pénzügyi helyzetéről készített beszámolót.
2. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős**: Pásztor Roland polgármester

**47/2023. (IX. 26) Ök. határozat**

**Kőröstetétlen Község Önkormányzatának Képviselő-testülete**, - a víziközmű-szolgáltatásról szóló 2011. évi CCIX. törvény 11. §-ában foglaltakra figyelemmel -

**1.)** A **DAKÖV Dabas és Környéke Vízügyi Kft.** (2370 Dabas, Széchenyi u. 3., a továbbiakban: DAKÖV Kft.) által elkészített, 2024-2038. közötti időszakra vonatkozó Kőröstetétlen közműves ivóvízellátó rendszer megnevezésű, KRTT-IVrövid kódú, 11-32975-1-001-00-05 MEKH azonosító kódú vízi közmű Gördülő Fejlesztési Tervét a határozat melléklete szerinti tartalommal elfogadja.

**2.)** A beruházási- felújítási és pótlási munkák fedezeteként kizárólag - a víziközmű vagyon használatáért - a fejlesztési alap számlára a DAKÖV Kft-től befolyt, bérleti díjból származó bevételét jelöli meg. Ezt meghaladó anyagi forrással az Önkormányzat a beruházásokat nem támogatja.

**3.)** A Gördülő Fejlesztési Tervben szereplő beruházási- felújítási és pótlási feladatok közül az adott évre tervezetteket a DAKÖV Kft. minden évben január 31-ig tartozik a Képviselő-testület elé jóváhagyásra beterjeszteni (pontos árajánlatokkal alátámasztva), amelyek megvalósításáról a pénzügyi lehetőségeket szem előtt tartva (a befolyó bérleti díj mértékéig) dönt a Képviselő-testület.

**4.)** Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős**: Pásztor Roland polgármester

**48/2023. (IX. 26) Ök. határozat**

**Kőröstetétlen Község Önkormányzatának Képviselő-testülete**, - a víziközmű-szolgáltatásról szóló 2011. évi CCIX. törvény 11. §-ában foglaltakra figyelemmel -

**1.)** A **DAKÖV Dabas és Környéke Vízügyi Kft.** (2370 Dabas, Széchenyi u. 3., a továbbiakban: DAKÖV Kft.) által elkészített, 2024-2038. közötti időszakra vonatkozó Kőröstetétlen közműves szennyvízelvezető rendszer megnevezésű, KRTT-SZV rövid kódú, 22-32975-1-001-00-00 MEKH azonosító kódú vízi közmű Gördülő Fejlesztési Tervét a határozat melléklete szerinti tartalommal elfogadja.

**2.)** A beruházási- felújítási és pótlási munkák fedezeteként kizárólag - a víziközmű vagyon használatáért - a fejlesztési alap számlára a DAKÖV Kft-től befolyt, bérleti díjból származó bevételét jelöli meg. Ezt meghaladó anyagi forrással az Önkormányzat a beruházásokat nem támogatja.

**3.)** A Gördülő Fejlesztési Tervben szereplő beruházási- felújítási és pótlási feladatok közül az adott évre tervezetteket a DAKÖV Zrt. minden évben január 31-ig tartozik a Képviselő-testület elé jóváhagyásra beterjeszteni (pontos árajánlatokkal alátámasztva), amelyek megvalósításáról a pénzügyi lehetőségeket szem előtt tartva (a befolyó bérleti díj mértékéig) dönt a Képviselő-testület.

**4.)** Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős**: Pásztor Roland polgármester

**49/2023. (IX. 26) Ök. határozat**

**Kőröstetétlen Község Önkormányzatának Képviselő-testülete**

1. Dönt arról, hogy 150.000 Ft (egyszázötvenezer forint) támogatást biztosít a Ceglédi Rendőrkapitányságnak, Kőröstetétlen község területén közterületi jelenlét biztosítása érdekében.
2. Kötelezettséget vállal arra, hogy az 1) pontban szereplő támogatási összeget a 2023. évi tartaléka terhére biztosítja.
3. Felhatalmazza a polgármestert a vonatkozó támogatási szerződés aláírására.
4. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős**:Pásztor Roland polgármester

**50/2023. (IX. 26) Ök. határozat**

**Kőröstetétlen Község Önkormányzat és Cegléd Város Önkormányzata között 2012. december 13-án, közös önkormányzati hivatal létrehozása tárgyában létrejött megállapodás alapján eljárva Kőröstetétlen Község Önkormányzatának Képviselő-testülete**

1. Egyetért Cegléd Város Önkormányzat Képviselő-testület 293/2023. (IX: 14.) Ök. határozatában foglalt döntésével, mely szerint
   1. 2023. december 27. napjától 2024. január 1. napjáig terjedő időszakra igazgatási szünetet rendel el a Ceglédi Közös Önkormányzati Hivatalban,
   2. az igazgatási szünet időtartama alatt az ügyfélfogadást szünetelteti.
2. Utasítja a Ceglédi Közös Önkormányzat Hivatal a szükséges intézkedések megtételére.

Határidő: azonnal Felelős: dr. Diósgyőri Gitta

címzetes főjegyző

**51/2023. (IX. 26) Ök. határozat**

**Kőröstetétlen Község Önkormányzatának Képviselő-testülete**

1. Dönt arról, hogy kőröstetétleni lakcímmel rendelkező újszülöttek és családjuk részére ingyenes önkormányzati babamamacsomagot biztosít.
2. A babamamcsomagok költségének fedezetére a 2024. évi költségvetésben 350 e Ft-ot különít el.
3. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős**: Pásztor Roland polgármester

**52/2023. (IX. 26) Ök. határozat**

**Kőröstetétlen Község Önkormányzatának Képviselő-testülete -**

**1.)** Elfogadja Kőröstetétlen Község Önkormányzata Képviselő-testületének 2020. április 28-ai ülése óta hozott - de még nem teljesített - határozatokról szóló beszámolót.

**2.)** Utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Pásztor Roland polgármester

**53/2023. (IX. 26) Ök. határozat**

**Kőröstetétlen Község Önkormányzatának Képviselő-testülete**, - a víziközmű-szolgáltatásról szóló 2011. évi CCIX. törvény 11. §-ában foglaltakra figyelemmel -

**1.)** Kezdeményezi a KRTT-IV víziközmű rendszer 2023-2036 időszakra vonatkozó Gördülő Fejlesztési Tervének önkormányzati beruházási tervrész módosítását, amelynek előkészítésével és a Magyar Energetikai és Közműszabályozási Hivatalnál történő benyújtásával a DAKÖV Dabas és Környéke Vízügyi Kft-t bízza meg.

**2.)** Az önkormányzat tulajdonában lévő Kőröstetétlen, Kocséri út 227/1. hrsz. Szabadidőpark területén bekötővezeték kiépítése aknával, ivókúttal ellátva beruházás megvalósításával a DAKÖV Dabas és Környéke Vízügyi Kft. Bagi Üzemigazgatóságát (2191 Bag, Dózsa György út 20.) Képviseli: Horváth Péter szolgáltatási igazgató bízza meg.

**3.)** A 2.) pontban részletezett munkálatok vállalási díja 743.373 Ft + áfa, összesen 944.084 Ft, azaz kilencszásznegyvennégyezer-nyolcvannégy forint.

**4.)** A beruházási munkák fedezeteként kizárólag - a víziközmű vagyon használatáért - a DAKÖV Kft. 2023. I. félévi bérleti díjból származó bevételét jelöli meg.

**5.)** Felhatalmazza a polgármestert az 2. pontban hivatkozott megbízáshoz szükséges dokumentumok előkészítésére és aláírására.

**6.)** Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Pásztor Roland polgármester

**54/2023. (IX. 26) Ök. határozat**

**Kőröstetétlen Község Önkormányzatának Képviselő-testülete -**

**1.)** Az önkormányzat tulajdonában lévő Kőröstetétlen, Kocséri út 10. Óvoda területén új ivókút kialakítása beruházás megvalósításával a DAKÖV Dabas és Környéke Vízügyi Kft. Bagi Üzemigazgatóságát (2191 Bag, Dózsa György út 20.) Képviseli: Horváth Péter szolgáltatási igazgató bízza meg.

**2.)** Az 1.) pontban részletezett munkálatok vállalási díja 421.401 Ft + áfa, összesen 535.179 Ft, azaz kilencszásznegyvennégyezer-nyolcvannégy forint.

**3.)** Az önkormányzat 2023. évi költségvetésében a „Kőröstetétlen 227/a. hrsz. Játszópark közkút kialakítása” beruházási jogcímről „új ivókút kialakítása Kocséri út 10. Óvoda” beruházási jogcímre 600.000 Ft-ot csoportosít át, a kapcsolódó dologi kiadások költségeire 200.000 Ft-ot biztosít.

**4.)** Felhatalmazza a polgármestert az 1. pontban hivatkozott megbízáshoz szükséges dokumentumok előkészítésére és aláírására.

**5.)** Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Pásztor Roland polgármester